  На основу чл.34 став 1 тачка 10 Закона о ванредним ситуацијама („Сл. гласник РС „ бр. 111/09, 92/11 и 93/12) и на основу члана 17 став 3 Уредбе о саставу и начину рада Штаба за ванредне ситуације ( „Сл.гласник РС“ бр. 98/2010 ), Градски штаб за ванредне ситуације Града Врања, на ванредној седници одржаној дана 19.04.2014 године, разматрао је  тренутно актуелно стање услед великих падавина на подручју града  Врања  и донео следећу,

                                                   Н А Р Е Д Б У

1. Налаже се     ЈП „Дирекција на развој и изградњу града Врања“ ,  да предузме све активности из своје  надлежности  на праћењу стања на терену и предизме мере  на одржавању и чишћењу путних праваца  у циљу обезбеђивања њихове сталне проходности,  а  у случају појаве  одрона , клизишта и  поплава . 

2. Налаже се   ЈП „Управа Бање“ ,  да предузме све активности из своје надлежности на праћењу стања на терену и предизме  мере  на одржавању и чишћењу путних праваца  и обезбеђивању њихове сталне проходности у случају појаве  одрона , клизишта и поплава на подручју градске општине Врањска Бања. 

3. Налаже се   Ј.П.“ Водовод“ Врање  да предузме све мере и активности ангажовањем   расположиве механизације, средстава и  људства како би растеретио канализациону мрежу ,очепљењем насталих загушења  у атмосверској и канализационој мрежи и  спречавању изливања, посебно у централном  и доњем  делу града. Такође му се налаже, да обезбеди довољном количином пијаће воде  грађане у ул.Кајмакчаланској упућивањем цистерне за воду .

4. Налаже се   Комуналној полицији и Комуналној инспекцији  Врање  да предузму све мере и активности из своје надлежности на   праћењу стања на терену    издавањем  налога надлежним  предузећима на обезбеђењу комуналне   хигијене града и градске општине Врањска Бања.

5. О реализацији наложених мера на редном броју  један и два доставити  извештај команданту Градског штаба за ванредне ситуације најкасније до 18.00 часова.


Наредбу доставити:

      - ЈП „Дирекција за изградњу и развој града Врања“ , 

      -„Управа Бање“Врањска Бања

      - ЈП“Водовод“Врање

      - Комуналној полицији града Врање

      - комуналној инспекцији
      - центру за обавештавање Одељења за ванредне ситуације Врање
      - Архиви

       У Врању,

       Бр.04/2014.год

       19.04.2014.год.

                                                                                                                   КОМАНДАНТ ШТАБА
                                                                                                                          Градоначелник
                                                                                                                             Зоран Антић

